Ceresit podržao Novak Đoković Fondaciju u otvaranju predškolske ustanove „Biseri“ u Stopanji

Brend Ceresit nastavio je da pomaže misiju Novak Đoković Fondacije da obezbedi predškolsko obrazovanje deci širom Srbije i podržao je još jednu rekonstrukciju i opremanje vrtića. Novi vrtić u selu Stopanja koji se prostire na 280 kvadratnih metara, u utorak, 19. oktobra, zvanično je otvorila Jelena Đoković, globalna direktorka Novak Đoković Fondacije.

Zahvaljujući pomenutom projektu, vrtić će omogućiti boravak i odrastanje 75 mališana u najboljim uslovima. Objekat je opremljen i savremenom prihvatnom kuhinjom, toaletima za decu, hodnikom i pomoćnim prostorijama za vaspitače.

Kao društveno odgovorna kompanija, Henkel će i u budućnosti nastaviti da ulaže u zajednicu u kojoj posluje sa ciljem da obezbedi bolje uslove za život.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com